b'\n_START_ARTICLE_\nRavnefjellet\n_START_PARAGRAPH_\nRavnefjellet er et lite fjell som ligger nordvest for L\xc3\xb8vstakken ved Melkeplassen og Ripleg\xc3\xa5rden p\xc3\xa5 Laksev\xc3\xa5g i Bergen. _NEWLINE_Deltakerne p\xc3\xa5 \xc2\xab7-fjellsturen\xc2\xbb g\xc3\xa5r opp Ravnefjellet som en del av oppstigningen til L\xc3\xb8vstakken. Stien som benyttes starter ved en trapp opp i terrenget fra \xc3\x98vre Ripleg\xc3\xa5rden. Stien til toppen av Ravnefjellet har i hovedsak moderat stigning, men enkelte steder er det usikret og bratt terreng ned mot \xc3\x98vre Ripleg\xc3\xa5rden. _NEWLINE_Den nye turveien L\xc3\xb8vstien som g\xc3\xa5r fra Melkeplassen til Langeskogen starter i \xc3\x98vre Ripleg\xc3\xa5rden ved foten av Ravnefjellet. Fjellpartiet fortsetter s\xc3\xb8rover og ender over skytebanen i Krohneg\xc3\xa5rden, ved overgangen til L\xc3\xb8vstakkhalsen som er oppstigningen fra nordvest mot toppen av L\xc3\xb8vstakken.'